Legal Document

Category: 1

Text:
22. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 57923/2223 της 4/5 Αυγ. 1977 (ΦΕΚ Β΄ 744) Περί καθορισμού αρμοδιοτήτων Δασικών Περιφερειακών Γραφείων, Δασικών Σταθμών και Δασοφυλακείων. Έχοντες υπ’όψει τας διατάξεις της παρ.2 του άρθρ.94 του Π.Δ.433/77 (ΦΕΚ133/τ.Α/18.5.1977) «περί Οργανισμού του Υπουργείου Γεωργίας», αποφασίζομεν: Καθορίζομεν ως κάτωθι τας αρμοδιότητας των Δασικών Περιφερειακών Γραφείων, Δασικών Σταθμών και Δασοφυλακείων: Α.Αρμοδιότητες Περιφερειακών Δασικών Γραφείων: 1.Προστασία των Δασών και Δασικών Γαιών κατά παντός κινδύνου (πυρκαϊών, παρανόμων υλοτομιών-εκχερσώσεων-καταλήψεων-βοσκής-θήρας κ.λ.π.) ως υπό των οικείων διατάξεων των περί δασών Νόμων προβλέπεται. 2.Έλεγχος των ενεργουμένων πάσης φύσεως υλοτομιών δια την εκτέλεσιν αυτών συμφώνως προς τους όρους των πρωτοκόλλων εγκαταστάσεως και των οικείων διατάξεων των περί δασών Νόμων. 3.Έγκρισις και έκδοσις αδειών υλοτομίας δι’ ατομικάς ανάγκας των κατοίκων βάσει εγκεκριμένων αρμοδίως πινάκων υλοτομίας ή διαχειριστικών εκθέσεων και του δελτίου προσημάνσεως, η οποία (προσήμανσις) ενεργείται εις τας προς υλοτομίαν συστάδας του δάσους εφ’άπαξ υπό δασολόγου (άρθρ.168 Δασ. Κωδικός). 4.Ομοίως ως ανωτέρω δια τας περιπτώσεις μικροεπαγγελματικών αναγκών (εδάφ. α-β-γ άρθρ.128 Δασ. Κώδικος), εφ’ όσον εξουσιοδοτηθούν σχετικώς και υπό του οικείου Νομάρχου εις ον ανήκει η αρμοδιότης. 5.Έκδοσις αδειών υλοτομίας δια μικροϋλοτομικάς ανάγκας και εμπόριον, βάσει του υπό Δασαρχείου διαβιβαζομένων πρωτοκόλλων εγκαταστάσεως και των δελτίων προσημάνσεως (άρθρ.85 Δασ. Κώδικος). 6.΄Εγκρισις υλοτομίας μεμονωμένων ή κατά μικράς ομάδας φυομένων δασικών δένδρων και θάμνων εντός αγροκτημάτων επί τη βάσει οδηγιών εγκυκλίων διαταγών του Υπουργείου ως και ειδικών διατάξεων κατά περιοχήν εκδιδομένων υπό του οικείου Δασάρχου (εδάφ. ς παρ.1 και 2 άρθρ.177 Δασ. Κώδ.). 7.Έξέλεγξις α)αδειών υλοτομίας δι’ ατομικάς ανάγκας (άρθρ. 91 εδάφ. α΄ Δασ. Κώδ.) β)αδειών δια μικροεπαγγελματικάς, μικροϋλοτομικάς ανάγκας και εμπόριον μέχρι ποσού 50 κυβ. μέτρων τεχν. ξυλείας ή αναλόγου ποσού λοιπών δασικών προϊόντων (άρθρ. 90 και 91 εδάφ. β΄ Δασ. Κώδ.), τη συμπράξει δύο υπαλλήλων. 8.Έγκρισις καύσεως (εδάφ. γ΄παρ.1 άρθρ. 206 Δασ. Κώδ.). 9.Εγκατάστασις των παραχωρησιούχων δημοσίων δασικών εκτάσεων και έλεγχος της εκχερσώσεως. 10.Εγκατάστασις των δικαιούχων εκχερσώσεως μη δημοσίων δασικών εκτάσεων μέχρις εμβαδού 5 στρεμ. και έλεγχος της εκχερσώσεως (άρθρ. 153 και 156 Δασ. Κώδ.). 11.Αυτοψία και κατάρτισις διαγράμματος επί αιτήσεων παραχωρήσεως δημοσίων δασικών εκτάσεων, δια την κατά νόμον υπό δασολόγων περαιτέρω ενέργειαν. 12.Ομοίως ως ανωτέρω επί αιτήσεων εκχερσώσεως μη δημοσίων δασικών εκτάσεων. 13.Έκδοσις και θεώρησις αδειών θήρας (άρθρ. 262 Δασ. Κώδ.), σφράγισις-αποσφράγισις κυνηγετικών όπλων (άρθρ. 2 Νόμ. 177/1975), έκδοσις δελτίου κατοχής κυνηγετικών όπλων (άρθρ. 2 Νόμ. 177/1975), έκδοσις δελτίου κατοχής κυνηγετικών όπλων (άρθρ. 2 Νόμ. 177/1975). 14.Επίβλεψις της εκτελέσεως των πάσης φύσεως δασοτεχνικών έργων και εργασιών, ως και των εργασιών συγκομιδής των δασικών προϊόντων δι’ αυτεπιστασίας εκμεταλλεύσεων, βάσει ειδικών διαταγών των Δ/νσεων Δασών και Δασαρχείων. 15.Πάσα ετέρα περίπτωσις ανατιθεμένη υπό του Δ/ντού Δασών ή του Δασάρχου. Β.Αρμοδιότητες Δασικών Σταθμών: 1.Προστασία των δασών και δασικών γαιών κατά παντός κινδύνου (πυρκαϊών, παρανόμων υλοτομιών εκχερσώσεων, καταλήψεων, βοσκής, θήρας κ.λ.π.), ως υπό των οικείων περί δασών διατάξεων προβλέπεται. 2.Έλεγχος των ενεργουμένων πάσης φύσεως υλοτομιών δια την εκτέλεσιν αυτών συμφώνως προς τους όρους των πρωτοκόλλων εγκαταστάσεως ως και των οικείων διατάξεων των περί δασών Νόμων. 3.Εξέλεγξις αδειών υλοτομίας δι’ ατομικάς ανάγκας (άρθρ. 91 περίπτ. α΄ Δασ. Κώδικος). 4.Επίβλεψις της εκτελέσεως των πάσης φύσεως δασοτεχνικών έργων και εργασιών, ως και των εργασιών συγκομιδής των δασικών προϊόντων δι’ αυτεπιστασίας εκμεταλλεύσεων βάσει ειδικών διαταγών των Δ/νσεων Δασών ή Δασαρχείων. 5.Πάσα ετέρα εργασία ανατιθεμένη υπό του προϊσταμένου του Δασικού Γραφείου, του Δασαρχείου ή της Δ/νσεως Δασών. Γ.Αρμοδιότητες Δασοφυλακείων: 1.Προστασία των δασών και δασικών γαιών κατά παντός κινδύνου (πυρκαϊών, παρανόμων υλοτομιών, εκχερσώσεων, καταλήψεων, βοσκής, θήρας κ.τ.λ.), ως υπό των οικείων περί δασών διατάξεων προβλέπεται. 2.Έλεγχος των ενεργουμένων πάσης φύσεως υλοτομιών δια την εκτέλεσιν αυτών συμφώνως προς τους όρους των πρωτοκόλλων εγκαταστάσεως ως και των οικείων διατάξεων των περί δασών Νόμων. (Μετά την σελ. 164,431) Σελ. 164,433 Τεύχος 671-Σελ. 47 Περιφερειακές Υπηρεσίες Υπουργείου Γεωργίας 16.Α.ν.22 3.Πάσα ετέρα εργασία ανατιθεμένη υπό του προϊσταμένου του Δασικού Σταθμού, Δασικού Γραφείου, του Δασαρχείου ή της Δ/νσεως Δασών. Η παρούσα δημοσιευθήτω δια της Εφημερίδος της Κυβερνήσεως.